419.04 ORDNI DWAR IT-TWAQQIF TAD-DIRETTORAT TAL-METROLOĠIJA FL-AWTORITÀ MALTIJA DWAR L-ISTANDARD S L-AVVIŻ LEGALI 312 ta’ l-2001. L-AVVIŻ LEGALI 312 ta’ l-2001. 1. (1) It-titolu ta’ dan l-Ordni hu Ordni dwar it-Twaqqif tad-Direttorat tal-Metroloġija fl-Awtorità Maltija dwar l-iStandards. (2) Dan l-Ordni jipprovdi għat-twaqqif, organizzazzjoni u tħaddim tad-Direttorat tal-Metroloġija fl-Awtorità Maltija dwar l-iStandards. Tifsiriet. 2. F’dan l-Ordni għandhom japplikaw dawn it-tifsiriet sakemm ir-rabta tal-kliem ma titlobx mod ieħor: " Att " ifisser l-Att dwar l-Awtorità Maltija dwar l-iStandards; Kap. 419. Kap. 419. " Awtorità " tfisser l-Awtorità Maltija dwar l-iStandards; "kalibrar " tħaddan l-operazzjonijiet kollha li jsiru bl-iskop li jiddeterminaw id-daqs ta’ żbalji ta’ strument li jkejjel; "Kap ta’ Direttorat " ifisser il-persuna maħtura għal dik il-kariga skond id-disposizzjonijiet ta’ l-artikolu 3(17) ta’ l-Att; "metroloġija legali " hija dik il-fergħa tal-metroloġija li tittratta unitajiet ta’ kejl, metodi ta’ tikjil u strumenti li jkejjlu, f’relazzjoni mal-ħtiġiet tekniċi u legali mandatarji li għandhom l-iskop li jiżguraw l-eżattezza tat-tik jil kif għandu jkun; "metroloġija " hija l-qasam tat-tagħrif li għandu x’jaqsam mal-kejl; " Standard ta’ Kejl Funzjonali " hu standard ta’ kejl li, meta kalibrat ma’ standard ta’ kejl nazzjonali, hu ma ħsub biex jivverifika strumenti li jkejjlu oħra li jkunu ta’ inqas eżattezza; " Standard ta’ Kejl Nazzjonali " hu standard ta’ kejl bażi biex ikun stabbilit il-valur f’pajjiż ta’ l-istandards l-oħra kollha ta’ kwantità speċifikata; " standard ta’ tikjil " hu strument li jkejjel maħsub biex jiddefinixxi, jirrappreżenta fiżikament, jikkonserva jew jirriproduċi l-unità ta’ kejl ta’ kwantità, jew ta’ multiplu jew sotto-multiplu ta’ dik l-unità, biex jgħaddi ħa lil strumenti li jkejjlu oħra b’mod ta’ taqbil; " strument li jkejjel " hu apparat maħsub biex jintuża biex jittieħdu qisien, weħidhom jew flimkien ma’ apparat jew apparati supplementari; " traċċabilità " tfisser il-proprjetà tar-riżultat ta’ kejl li hi relatata permezz ta’ katina mhix maqtugħa ta’ tqabbiliet, ma’ standards ta’ kejl internazzjonali; "verifika " tfisser l-operazzjonijiet kollha magħmulin mid-Direttorat tal-Metroloġija li għandhom l-iskop li jaċċertaw u jikkonfermaw li l-istrument li jkejjel ikun jissodisfa għalkollox il-ħtiġiet ta’ l-Att dwar il-Metroloġija fir-rigward tal-verifika. 3. T waqqif tad-Direttorat tal-Metroloġija. (1) Għandu jitwaqqaf u jkun hemrn, fl-Awtorità u kif ipprovdut fl-artikolu 3(14) ta’ l-Att, Direttorat tal-Metroloġija. (2) Id-Direttorat tal-Metroloġija għandu jkun il-korp nazzjonali responsabbli għal materji li għandhom x’jaqsmu mal-metroloġija u l-metroloġija legali f’Malta. Il-funzjonijiet ewlenin tad-Direttorat tal-Metroloġija għandhom jikkonsistu, b’mod partikolari f’dan li ġej: (a) li jkun responsabbli għall-esekuzzjoni, manutenzjoni u konservazzjoni ta’ Standards ta’ Kejl Nazzjonali u li jżomm dejjem l-eżattezza tagħhom bit-tqabbil ma’ standards ta’ kejl internazzjonali; (b) li jipprovdi Standards ta’ Kejl Funzjonali ta’ eżattezza addatta għall-użu f’Malta, bi tqabbil ma’ l-iStandards ta’ Kejl Nazzjonali; (ċ) li jkun responsabbli għall-iStandards ta’ Kejl Nazzjonali u t-traċċabilità tagħhom; (d) li jorganizza l-attività ta’ kalibrar u traċċabilità nazzjonali; (e) li jħejji u jimplementa l-istrateġija metroloġika nazzjonali; (f) li jagħmel xogħol xjentifiku u tekniku fl-oqsma kollha tal-metroloġija u metodi ta’ kejl; (g) li jieħu sehem fix-xogħol ta’ organizzazzjonijiet nazzjonali oħra interessati fil-metroloġija; (h) li jxerred inforrnazzjoni li għandha x’taqsam mal-metroloġija; (i) li jkun responsabbli għall-infurzar tar-regolamenti tal-metroloġija kollha maħruġin bis-saħħa ta’ l-Att dwar il-Metroloġija; (j) li jkun responsabbli għall-esekuzzjoni u l-kalibrar ta’ standards ta’ kejl u ta’ tagħmir ta’ verifika; (k) li jgħasses, jikkontrolla u jissorvelja l-manifattura u t-tiswija ta’ strumenti li jkejjlu; (l) li jġib għall-attenzjoni ta’ l-awtoritajiet kull frodi fir-rigward ta’ kejl fil-provvista ta’ oġġetti u servizzi; (m) Kap. 454. Kap. 454. li jipprovdi biex isiru eżamijiet bl-iskop li jkun aċċertat jekk persuna jkollhiex biżżejjed ħila, għarfien u integrità professjonali biex tkun tista’ taqdikif għandu jkun il-funzjonijiet tagħha li jridu jkunu esegwiti bis-saħħa ta’ l-Att dwar il-Metroloġija; (n) li jikkollabora mal-korpi ta’ spezzjoni rilevanti fl-oqsma ta’ strumenti li jkejjlu u prodotti ppakkjati minn qabel; (o) li jżomm kuntatt ma’ istituzzjonijiet nazzjonali barranin li għandhom skopijiet simili u li jirrappreżenta lil Malta f’istituzzjonijiet metroloġiċi internazzjonali. (3) Il-funzjonijiet tekniċi u ta’ l-infurzar relatati magħhom kif ukoll l-inkarigi ta’ organizzazzjoni fil-qasam tal-metroloġija, kif stipulati f’dan l-Ordni u f’kull liġi oħra, għandhom ikunu esegwiti mid-Direttorat tal-Metroloġija. (4) Il-funzjonijiet tad-Direttorat tal-Metroloġija skond dan ir-regolament għandhom japplikaw fl-oqsma ta’ l-operazzjonijiet ta’ oġġetti u servizzi, fi proċeduri quddiem l-awtoritajiet amministrattivi u ġudizzjarji u fil-ħarsien tas-saħħa pubblika, tas-sigurtà u ta’ l-ambjent. 4. Il-Kap tad-Direttorat tal-Metroloġija. (1) Għandu jinħatar Kap tad-Direttorat tal-Metroloġija skond id-disposizzjonijiet ta’ l-artikolu 3(17) ta’ l-Att. (2) Fl-eżerċizzju tal-funzjonijiet tiegħu taħt dan l-Ordni, id-Direttorat tal-Metroloġija għandu jkun funzjonalment indipendenti mill-Awtorità fir-rigward ta’ materji ta’ operat u, b’mod aktar speċifiku, fir-rigward ta’ materji tekniċi fil-qasam tal-kompetenza tiegħu. B’mod partikolari, id-Direttorat tal-Metroloġija għandu jkun indipendenti minn kull struttura oħra jew uffiċjal ieħor ta’ l-Awtorità fl-implimentazzjoni tal-funzjonijiet elenkati fl-artikolu 3). (3) Mingħajr preġudizzju għas-subartikolu (2), id-Direttorat tal-Metroloġija għandu jkun jopera kif soġġett għall-kontroll amministrattiv u finanzjarju ta’ l-Awtorità u kif ipprovdut fl-Att kif ukoll soġġett għall-politika ġenerali ta’ l-Awtorità.